Publication: Magyar Közlöny
Issue: MK-1998-6 (Year: 1998, Number: 6)
Era: 1990-2004
Section: is magába foglaló jogállamiság elvét sérti az, hogy a hadigondozásról szóló 1994. évi XLV. törvény 10. §-a által a
Paragraph Index: 392

3. A honvédelmi miniszter az ügyben a Hdt. 10. §-a alkotmányellenességének megállapítására irányuló indítványokra tett észrevételt, időben még a rendelkezés 1997. évi módosítását megelőzően. Álláspontja szerint e rendelkezés kárpótlásjellegű szabályokat tartalmaz, és ezért jellegénél fogva eltér a Hdt. egyéb szabályaitól. A juttatás kárpótlás jellege indokolja, véleménye szerint, a juttatás mértékére, a juttatás jogalapjára (a sérelem fogalmára és időbeli bekövetkeztének meghatározására), valamint érvényesítés eljárási szabályaira (bizonyítási teher az igénylőn) vonatkozó szabályok kialakítását. A honvédelmi miniszter a fentiek alapján a Hdt. 10. §-át nem vélte alkotmányellenesnek. II.

Source: https://magyarkozlony.hu/hivatalos-lapok/4ba9a012b245c229a8d31c5e76f17149252f0a38/dokumentumok/f1f2bdc0003ef9e051eaf69b624cfa9a0d1bf599/letoltes